

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ ΝΟΜΟΣ ΑΤΤΙΚΗΣ ΔΗΜΟΣ ΜΑΡΑΘΩΝΟΣ**ΔΙΕΥΘΥΝΣΗ ΤΟΠΙΚΗΣ ΟΙΚΟΝΟΜΙΚΗΣ ΑΝΑΠΤΥΞΗΣ** Τμήμα Αγροτικής Παραγωγής & Αλιείας Τηλ. Επικοινωνίας: 2294320 972, 957Email: agricultural@marathon.gr  | Μαραθώνας 13/03/2025ΑΡΙΘΜΟΣ ΜΕΛΕΤΗΣ 1**/2025** **Φορέας:** Δήμος Μαραθώνος**Παροχή υπηρεσιών** για την διαχείριση και στείρωση αδέσποτων ζώων συντροφιάς κατά τα οριζόμενα στον ν. 4830/2021» **Προϋπολογισμός:** **€ 37.541,00** (συμπεριλαμβάνεται το ΦΠΑ 24%)**Πηγή:** **Χρηματοδότηση ΚΑΠ και**  **Ίδιοι Πόροι****CPV:** CPV 85200000-1 "Κτηνιατρικές υπηρεσίες"**CPV: 35820000-8 «Εξοπλισμός υποστήριξης»** |

|  |
| --- |
| **ΟΜΑΔΑ – ΤΜΗΜΑ Α****ΤΕΧΝΙΚΗ ΠΕΡΙΓΡΑΦΗ** Παροχή υπηρεσιών για την διαχείριση και στείρωση αδέσποτων ζώων συντροφιάς κατά τα οριζόμενα στον ν. 4830/2021»  |

Στις 8 Οκτωβρίου 2024 υπογράφηκε η σύμβαση για την διαχείριση και στείρωση αδέσποτων ζώων συντροφιάς κατά τα οριζόμενα στον ν. 4830/2021» με τοπικό κτηνίατρο, λόγω όμως της πληθώρας των αδέσποτων κουταβιών και γατιών, το συμβατικό αντικείμενο του ενός χρόνου τέλειωσε στους πέντε μήνες, για τον λόγο αυτό είναι επιβεβλημένο να γίνει νέα διαγωνιστική διαδικασία για να καλυφθεί το έτος 2025.

Η τεχνική περιγραφή περιλαμβάνει την παροχή υπηρεσιών για την στείρωση αδέσποτων ζώων συντροφιάς κατά τα οριζόμενα στον ν. 4830/2021. Η ομάδα αυτή συνδράμει συμπληρωματικά στην προσπάθεια μείωσης του πληθυσμού των αδέσποτων και την ευζωία τους και θεωρήθηκε σκόπιμο να εξειδικευτεί για τα ζώα που φιλοξενούνται σε αναδόχους (κουτάβια και γάτες), για αδέσποτες γάτες χωρίς αναδοχή (ανεξαρτήτως ηλικίας), καθώς και για οποιοδήποτε δηλητηριασμένο ζώο χρήζει βοήθειας.

Μικρά ζώα : Τα εγκαταλελειμμένα κουτάβια ή γατάκια μικρής ηλικίας που περισυλλέγουν φιλόζωοι πολίτες, οι οποίοι δηλώνουν την επιθυμία τους να τα φροντίσουν μέχρι να βρεθεί κάποιος να τα υιοθετήσει, ή μέχρι να φτάσουν σε κατάλληλη ηλικία στείρωσης, παραχωρούνται από το δήμο με σύμβαση αναδοχής, διότι ο δήμος δεν διαθέτει ιδιόκτητη κατάλληλη υποδομή και ο χώρος του κτηνιατρείου που ο δήμος χρησιμοποιεί για τη φιλοξενία ζώων που έχουν ανάγκη, δεν επαρκεί. Προκειμένου να δοθούν τα μικρά ζώα σε φιλόζωους – αναδόχους πρέπει να εμβολιαστούν, να αποπαρασιτωθούν, να σημανθούν και να καταγραφούν ως αδέσποτα του Δήμου Μαραθώνος, ώστε να δοθούν υγιή προς φιλοξενία στους αναδόχους.

Τα ζώα αυτά μέχρι να φτάσουν σε ηλικία στείρωσης, εφόσον δεν έχουν δοθεί ακόμα για υιοθεσία, θα πρέπει να ελέγχονται στην υγεία τους και να κάνουν τον τακτικό εμβολιασμό τους. Επίσης όταν φτάσουν σε ηλικία στείρωσης και δεν έχουν δοθεί για υιοθεσία, θα πρέπει ο δήμος να φροντίσει για τη στείρωσή τους.

Επίσης για τον έλεγχο του πληθυσμού των γατιών σήμανση και στείρωση τους ανεξαρτήτως ηλικίας και χωρίς αναδοχή.

Ζώα με λεϊσμανίωση: Τα ζώα οποιασδήποτε ηλικίας που έχουν κάνει ήδη θεραπεία λεϊσμανίωσης και έχουν παραχωρηθεί σε αναδόχους, πρέπει να επανέρχονται για επανεξέταση με έξοδα του δήμου κάθε έξι μήνες.

Οι ανάδοχοι των παραπάνω ζώων προσφέρουν εθελοντικά τις υπηρεσίες τους και κρίθηκε σκόπιμο να διευκολυνθούν στα έξοδα μετακίνησής τους στον κτηνίατρο, διανύοντας μικρές αποστάσεις εντός των διοικητικών ορίων του δήμου. Τα μικρά ζώα εμβολιάζονται αρχικά σε δύο δόσεις και άνω των τριών μηνών επίσης. Ανάλογα με τη διάρκεια φιλοξενίας τους μπορεί να εμβολιάζονται σε τακτά χρονικά διαστήματα. Αυτό σημαίνει ότι οι ανάδοχοι χρειάζεται να μετακινηθούν αντίστοιχα τουλάχιστον τρεις φορές, ενώ για τα ζώα με λεισμανίωση χρειάζεται να μετακινούνται επανειλημμένα κάθε έξι μήνες ή όποτε χρειαστεί. Τα δηλητηριασμένα ζώα χρήζουν άμεσης βοήθειας και είναι απαραίτητο να υπάρχει η αμεσότητα του κτηνιάτρου.

**Για όλους αυτούς τους λόγους ο ανάδοχος κτηνίατρος οφείλει να έχει κτηνιατρείο εντός των διοικητικών ορίων του δήμου, ή να συνεργάζεται με κτηνιατρείο που έχει την έδρα του στο δήμο. Επίσης θα πρέπει να είναι άμεσα διαθέσιμος για τις περιπτώσεις ενδεχόμενων δηλητηριάσεων ζώων.**

Οι υπηρεσίες του αναδόχου κτηνιάτρου θα περιλαμβάνουν: τον εμβολιασμό, αποπαρασίτωση, σήμανση και καταγραφή μικρών ζώων συντροφιάς, εξέταση και επανεξέταση ζώων με λεϊσμάνια, εξετάσεις ερλιχίωσης, γενικές εξετάσεις αίματος στειρώσεις, κτηνιατρική εξέταση - παραμονή και νοσηλεία εφόσον χρειαστεί, αποκλειστικά για τα ζώα που φιλοξενούνται από αναδόχους-φιλόζωους πολίτες, καθώς και τη φροντίδα οποιουδήποτε δηλητηριασμένου ζώου.

Οι υπηρεσίες αυτές θα παρέχονται από κτηνίατρο, ο οποίος ασκεί νόμιμα το επάγγελμα, σε κτηνιατρείο που θα διαθέτει την κατάλληλη υποδομή και άδεια, βάσει της νομοθεσίας *(Ν604/77,ΦΕΚ163Α΄/13-6-77 και το ΠΔ469/78, όπως αυτά τροποποιήθηκαν και ισχύουν από το άρθ. 14 του Ν.3170/03, καθώς και του Ν. 4830/2021).*

Εμβολιασμός και χορήγηση φαρμακευτικών ουσιών: Στην παρούσα σύμβαση προβλέπεται και ο κτηνιατρικός εμβολιασμός και η χορήγηση φαρμακευτικών ουσιών σε περιπτώσεις δηλητηριασμένων ζώων μη συμπεριλαμβανομένου του κόστους εμβολίου και φαρμακευτικών ουσιών.

 Αφορά σε οποιοδήποτε ζώο, φιλοξενούμενο ή όχι, χρειάζεται τα συγκεκριμένα σκευάσματα κατά περίπτωση και κατά την κρίση του κτηνιάτρου της παρούσας.

Οι υποψήφιοι φιλόζωοι - ανάδοχοι θα πρέπει να ενημερώνουν με γραπτό αίτημά τους την αρμόδια υπηρεσία του δήμου για την επιθυμία τους να γίνουν ανάδοχοι του μικρού σε ηλικία ζώου που περισυνέλλεξαν. Οι ανάδοχοι που φιλοξενούν υγιή ζώα ή ζώα με λεϊσμάνια, θα απευθύνονται στην αρμόδια υπηρεσία του δήμου για τον τακτικό εμβολιασμό, ή τη στείρωση, ή την επανεξέταση του ζώου με λεϊσμάνια που φιλοξενούν. Η αρμόδια υπηρεσία κατόπιν συνεννόησης θα κλείνει ραντεβού με γραπτό ηλεκτρονικό μήνυμα προς τον κτηνίατρο της ομάδας - τμήματος Α και κοινοποίηση στον ανάδοχο του ζώου. Ο ανάδοχος θα μεταφέρει με δικά του έξοδα το ζώο που περισυλλέγει, ή ήδη φιλοξενεί, στον ανάδοχο της ομάδας - τμήματος Α. Σε οποιαδήποτε άλλη περίπτωση που το ζώο χρειαστεί θεραπεία, νοσηλεία, ή χειρουργική επέμβαση εκτός της στείρωσης, το ζώο θα περισυλλέγεται από τον κτηνίατρο του κυρίου προγράμματος.

Τα ζώα θα εισέρχονται στο ιατρείο αποκλειστικά και μόνο κατόπιν έγγραφης εντολής της αρμόδιας υπηρεσίας του δήμου, με εξαίρεση τα δηλητηριασμένα ζώα, για τα οποία ο δήμος θα ενημερώνεται άμεσα είτε εγγράφως είτε τηλεφωνικά. Ο κτηνίατρος θα πρέπει να ελέγχει το ζώο προκειμένου να διαπιστωθεί αν πρόκειται για δεσποζόμενο ζώο και εφόσον πρόκειται για αδέσποτο ζώο θα εισάγει το ζώο στο κτηνιατρείο, όπου θα υποβάλλεται σε κτηνιατρική εξέταση. Εφόσον το ζώο είναι ιδιόκτητο θα ενημερώνεται άμεσα ο ιδιοκτήτης του. Στη συνέχεια το ζώο θα εμβολιάζεται, θα αποπαρασιτώνεται και θα ταυτοποιείται ηλεκτρονικά με την τοποθέτηση μικροπλακέτας (microchip), ως αδέσποτο του Δήμου Μαραθώνος και θα καταγράφεται στη διαδικτυακή βάση του ΥΠΑΑΤ ή στο Εθνικό Μητρώο Ζώων Συντροφιάς του Ν. 4830/2021.

Εφόσον το ζώο είναι σε κατάλληλη ηλικία και υγιές, θα εξετάζεται και θα στειρώνεται. Αν το ζώο παρουσιάσει επιπλοκές μετά τη στείρωση, **ανάλογα με την κρίση του κτηνιάτρου** το ζώο είτε θα παραμένει στο κτηνιατρείο του για παρακολούθηση, ή στο χώρο φιλοξενίας του αναδόχου υπό παρακολούθηση του κτηνιάτρου και σύμφωνα με τις υποδείξεις του. Αν παρουσιάσει οποιοδήποτε άλλο πρόβλημα υγείας που δεν προβλέπεται από τη σύμβαση της παρούσας ομάδας – τμήματος Α, το ζώο θα περισυλλέγετε από τον κτηνίατρο του κυρίου προγράμματος (κεντρικό πρόγραμμα διαχείρισης). Το ίδιο ισχύει και αν διαπιστωθεί από την κτηνιατρική εξέταση ότι είναι τραυματισμένο, ή υπάρχει υποψία ότι έχει ενδεχομένως κάποιο νόσημα (το ζώο θα παραπέμπεται στον ανάδοχο του κυρίου προγράμματος). Εφόσον το ζώο είναι υγιές, θα παραδίδεται στον ανάδοχο που το φιλοξενεί, ο οποίος θα φροντίζει να επαναλάβει τον εμβολιασμό του ή την επανεξέτασή του (για τα ζώα με λεϊσμάνια) σύμφωνα με τις υποδείξεις του κτηνιάτρου.

Αν διαπιστωθεί από την κτηνιατρική εξέταση ότι απαιτείται οποιαδήποτε θεραπεία, το ζώο θα περισυλλέγεται από τον κτηνίατρο του κυρίως προγράμματος. Περιπτώσεις θεραπείας είναι δυνατό να ολοκληρώνονται από υπεύθυνους ζωόφιλους εθελοντές με δική τους οικονομική επιβάρυνση και κατ΄ οίκον νοσηλεία, εφόσον δηλώσουν εγγράφως την επιθυμία τους αυτή και ενώ υπάρχει η σύμφωνη γνώμη του κτηνιάτρου, με παράλληλη έγγραφη ενημέρωση και γραπτή αγωγή που θα συνοδεύουν τα έγγραφα επιστροφής του ζώου στον ανάδοχο φιλόζωο πολίτη. Σε κάθε περίπτωση όταν απαιτείται ειδική φροντίδα, ο κτηνίατρος οφείλει να ενημερώνει εγγράφως τον ανάδοχο που φιλοξενεί το ζώο, με αντίστοιχη κοινοποίηση στην υπηρεσία του δήμου.

Εφόσον κριθεί ότι το ζώο είναι υγιές, αλλά μικρής ηλικίας για να στειρωθεί, ο ανάδοχος– φιλόζωος θα το φιλοξενήσει μέχρι να έρθει σε κατάλληλη ηλικία στείρωσης. Το ζώο αφού εκτελεστούν οι κτηνιατρικές πράξεις εμβολιασμού κ.λπ. θα παραλαμβάνεται από τον ανάδοχο - φιλόζωο μέχρι την ενηλικίωση ή την υιοθεσία του. Αν ο ανάδοχος φιλόζωος δεν μπορεί για οποιοδήποτε λόγο να φιλοξενήσει ζώο που δεν μπορεί για οποιοδήποτε λόγο να επανενταχθεί, το ζώο περισυλλέγεται από τον ανάδοχο κτηνίατρο του κυρίου προγράμματος. Σε κάθε περίπτωση που το ζώο είναι υγιές και στειρωμένο, θα επανεντάσσεται στο οικείο του περιβάλλον σύμφωνα με απόφαση που έχει ήδη λάβει η πενταμελής επιτροπή παρακολούθησης του προγράμματος, εφόσον δεν βρεθεί χώρος φιλοξενίας σε ανάδοχο - φιλόζωο, ή δεν υιοθετηθεί *(παρ. 5 περ. βαδ και βαε του άρθ. 10 του Ν. 4830/2021)*.

Επιπλέον, σύμφωνα με την *ΚΥΑ 331/10301/25-1-2013 (ΑΔΑ ΒΕΥΥΒ-ΨΕΖ) «Πρόγραμμα επιτήρησης και καταπολέμησης λύσσας στην Ελλάδα», άρθρο 5 παρ. 3,* «Στην περίπτωση των αδέσποτων σκύλων και γατιών άνω των 3 μηνών, επιβάλλεται η διασφάλιση του αντιλυσσικού εμβολίου στις περιπτώσεις που αυτά δεν έχουν ιστορικό εμβολιασμού κατά της λύσσας, μέχρι την στιγμή της εξέτασής τους, ή έχει παρέλθει η ημερομηνία του επαναληπτικού τους εμβολιασμού».

Η αντιμετώπιση των ενδεχόμενων περιστατικών λύσσας γίνεται σύμφωνα με τις οδηγίες των *υπ’ αριθ. Υ1/ΓΠ.οικ.52929/3-6-2013 (ΑΔΑ ΒΕΖΕΘ-Ω06) και Γ1α/Γ.Π.109853/23-1-2015 (ΑΔΑ 7ΠΛΒΘ-0ΨΟ) Εγκυκλίων του Υπουργείου Υγείας*. Το ζώο αυτό θα παραλαμβάνεται από τον ανάδοχο του κυρίως προγράμματος.

Οποιαδήποτε άλλη κτηνιατρική πράξη όπως χειρουργικές επεμβάσεις, θεραπείες κ.λπ. που τυχόν χρειαστεί κάποιο ζώο, θα καλύπτεται από το κυρίως πρόγραμμα που εφαρμόζει ο δήμος.

Η περισυλλογή και μεταφορά των ζώων στο κτηνιατρείο του αναδόχου θα γίνεται από φιλόζωους, εφόσον ενημερωθεί η υπηρεσία και δοθεί έγγραφη εντολή του εντεταλμένου δημοτικού συμβούλου μέσω της αρμόδιας υπηρεσίας του δήμου στον κτηνίατρο, ώστε να κανονιστεί ραντεβού.

Σε περίπτωση απρόοπτου περιστατικού π.χ. τροχαίο ατύχημα κ.α. (εκτός της περίπτωσης δηλητηρίασης), το ζώο θα περισυλλέγεται από τον κτηνίατρο του κυρίως προγράμματος. Σε περίπτωση δηλητηριασμένου ζώου, ο ανάδοχος κτηνίατρος θα κληθεί να εξυπηρετήσει την ανάγκη δίνοντας τις πρώτες βοήθειες στο ζώο, εφόσον έχει προηγηθεί έγγραφη (με email) ή τηλεφωνική ειδοποίηση του δήμου. Εφόσον το ζώο χρειαστεί παραπέρα νοσηλεία, θα περισυλλέγεται από τον κτηνίατρο του κυρίως προγράμματος.

 O ανάδοχος υποχρεούται να παραλαμβάνει έως τρία (3) ζώα την εβδομάδα για στείρωση και έως δέκα (10) ζώα την εβδομάδα για εμβολιασμό κ.λπ. ανάλογα με τις προκύπτουσες ανάγκες και κατόπιν συνεννόησης με τον κτηνίατρο και εντολών της υπηρεσίας του δήμου. Για κάθε περίπτωση ζώου που κρίνεται ότι πρέπει να νοσηλευτεί για θεραπεία, θα αποστέλλονται άμεσα και εγγράφως από τον ανάδοχο στην αρμόδια υπηρεσία του δήμου τυχόν εξετάσεις (ιατρικές, εργαστηριακές, αιματολογικές κ.λπ.) καθώς και η γνωμάτευση του κτηνιάτρου για την ανάγκη της επιπλέον νοσηλείας και το ζώο θα παραλαμβάνεται από τον ανάδοχο του κυρίως προγράμματος. Η αποθεραπεία θα γίνεται στο κτηνιατρείο του αναδόχου του κυρίως προγράμματος. Εάν χρειάζονται εξετάσεις ή θεραπείες που δεν ανήκουν στις υποχρεωτικές υπηρεσίες, αυτές θα γίνονται από τον κτηνίατρο του κυρίως προγράμματος, κατόπιν συνεννόησης με την αρμόδια υπηρεσία του δήμου.

 Σε περίπτωση ζώου, το οποίο αμέσως μετά την επιστροφή του στο φυσικό περιβάλλον ή τον ανάδοχο που το φιλοξενεί παρουσιάσει επιπλοκές, τα έξοδα θεραπείας και νοσηλείας θα βαρύνουν τον κτηνίατρο της ομάδας που έκρινε ότι ήταν υγιές για επανένταξη, εφόσον αποδεδειγμένα οι επιπλοκές οφείλονται σε κακή αντιμετώπιση, ή λάθος γνωμάτευση κατά τη νοσηλεία του.

 Σε κάθε περίπτωση θανάτου ή αιφνίδιου θανάτου ζώου που νοσηλεύεται στο κτηνιατρείο ή φιλοξενείται σε ανάδοχο θα ακολουθεί άμεση γραπτή ενημέρωση του εποπτεύοντος κτηνιάτρου πλήρως αιτιολογημένη με όλες τις εξετάσεις (ιατρικές, εργαστηριακές, αιματολογικές κ.λπ.) του ζώου, στην αρμόδια υπηρεσία του δήμου.

 Ο ανάδοχος θα τηρεί καρτέλα με στοιχεία για κάθε ζώο (εμβόλια εξετάσεις κ.λπ.), η οποία θα πρέπει να παραδίδεται στο δήμο με το πέρας των κτηνιατρικών πράξεων και εργασιών παράδοσης του ζώου και όχι αργότερα από μια εβδομάδα από την επιστροφή του ζώου στον ανάδοχο - φιλόζωο.

**Για την εκτέλεση των παραπάνω εργασιών ο ανάδοχος θα πρέπει να διαθέτει και να προσκομίσει τα εξής :**

**α**) **Άδεια** άσκησης επαγγέλματος Κτηνίατρου από τον ΓΕΩΤΕΕ και αποδεικτικό εγγραφής του στον Πανελλήνιο Κτηνιατρικό Σύλλογο. Εφόσον υπάρχουν συνεργάτες/ης θα επισυνάπτεται η άδεια άσκησης επαγγέλματος Κτηνίατρου από τον ΓΕΩΤΕΕ και αποδεικτικό εγγραφής τους/του στον Πανελλήνιο Κτηνιατρικό Σύλλογο).

**β)** **Υπεύθυνη δήλωση** του αναδόχου με το γνήσιο της υπογραφής του, στην οποία θα αναφέρεται ότι:

* ότι έλαβε γνώση της παρούσας μελέτης και των όρων της σχετικής πρόσκλησης, τα οποία αποδέχεται πλήρως και ανεπιφύλακτα.
* οι κτηνιατρικές εργασίες των αδέσποτων ζώων του δήμου, θα είναι άριστης ποιότητας, σύμφωνα με τους κανόνες της επιστήμης.
* θα εκτελεί άμεσα τις υπηρεσίες, όπως αυτές αναφέρονται στην παρούσα μελέτη, στο χώρο του κτηνιατρείου του, το οποίο θα πρέπει να διαθέτει την κατάλληλη υποδομή, ώστε να μπορούν να γίνονται οι κτηνιατρικές πράξεις στα ζώα και να φιλοξενούνται μέχρι την αποθεραπεία τους ανάλογα με την κρίση του κτηνιάτρου.
* σε κάθε έκτακτη περίπτωση δηλητηριασμένου ζώου θα δέχεται περιστατικά, όλες τις ημέρες και ώρες, του χρόνου διάρκειας της σύμβασης (καθόλη τη διάρκεια του 24ώρου, όλες τις ημέρες της εβδομάδας καθώς και Σαββατοκύριακα και αργίες), κατόπιν συνεννόησης με το δήμο. Σε περίπτωση προσωρινής και αντικειμενικής αδυναμίας του θα ενημερώνεται εγκαίρως ο δήμος.
* Θα διαθέτει ένα τουλάχιστον άτομο το οποίο θα είναι προσωπικά χρεωμένο με την κάλυψη των αναγκών του δήμου και διαθέσιμο οποιαδήποτε στιγμή της ημέρας να επικοινωνήσει με τις υπηρεσίες του δήμου, σε σταθερό και κινητό τηλέφωνο. Επίσης θα ενημερώνει άμεσα και χωρίς καθυστέρηση το δήμο για κάθε αλλαγή του σχετικού ατόμου, ώστε να μη δημιουργείται το παραμικρό κενό στην κάλυψη των αναγκών του δήμου. Τα στοιχεία και τηλέφωνα αυτού θα γνωστοποιούνται εγγράφως στην αρμόδια υπηρεσία του δήμου με την έναρξη της σύμβασης.

**γ) Κατάσταση** με το επιστημονικό ή άλλο προσωπικό που τυχόν απασχολεί, ή το συμφωνητικό συνεργασίας με εξωτερικό/ούς συνεργάτη/ες για την εκτέλεση των εργασιών της παρούσας.

**δ) Οικονομική προσφορά** συμπληρώνοντας το έντυπο της υπηρεσίας

**ε ) Αντίγραφα των παρακάτω εγγράφων**:

* Άδεια λειτουργείας κτηνιατρείου εν ισχύ το οποίο θα βρίσκεται εντός των διοικητικών ορίων του δήμου.
* Αντίγραφο συμφωνητικού μίσθωσης ή παραχώρησης εφόσον ο χώρος του κτηνιατρείου δεν είναι ιδιωτικός αλλά μισθωμένος ή παραχωρημένος.
* Πιστοποιητικό Πρωτοδικείου περί λειτουργίας, εφ’ όσον πρόκειται για σωματείο.

Τα ανωτέρω έγγραφα θα πρέπει να είναι σε ισχύ.

**Στο πρόγραμμα περιλαμβάνονται κτηνιατρικές πράξεις που αφορούν σκύλους και γάτες, ως εξής:**

* Ηλεκτρονική Σήμανση - καταγραφή στην ηλεκτρονική διαδικτυακή βάση του ΥΠΑΑΤ ή το ΕΜΖΣ εφόσον αυτό τεθεί σε λειτουργία,
* Εμβολιασμούς,
* Γενικές Εξετάσεις Αίματος
* Εξετάσεις Ερλιχίωσης
* Εξετάσεις Λεϊσμανίωσης
* Αποπαρασίτωση εσωτερική
* Αποπαρασίτωση εξωτερική
* Στειρώσεις θηλυκών και αρσενικών ζώων
* Παραμονή και νοσηλεία (εφόσον κρίνει ο κτηνίατρος ότι χρειάζεται)
* Διαχείριση δηλητηριασμένου ζώου

Μαραθώνας 13/03/2025

|  |  |
| --- | --- |
| Η ΣυντάξασαΧατζηστεφάνου Σοφία | ΘεωρήθηκεΗ Προϊσταμένη Δ/νσηςΤοπικής Οικονομικής ΑνάπτυξηςΕλευθερία Χατζηγαβριήλ |

|  |
| --- |
|  **ΤΕΧΝΙΚΗ ΠΕΡΙΓΡΑΦΗ**  **ΟΜΑΔΑ - ΤΜΗΜΑ Β** Προμήθεια εξοπλισμού για την υλοποίηση των επιχειρησιακών προγραμμάτων του άρθρου 10 του ν. 4830/2021 (Α΄169)» |

Στην Ομάδα - Τμήμα Β περιλαμβάνεται η προμήθεια εξοπλισμού που ο Δήμος Μαραθώνος χρειάζεται να προμηθευτεί για την υλοποίηση των επιχειρησιακών προγραμμάτων του άρθρου 10 του ν. 4830/2021 (Α΄169)» αδέσποτων ζώων συντροφιάς που βρίσκονται εντός των διοικητικών του ορίων.

Ο εξοπλισμός αυτός θα πρέπει να είναι κατάλληλος και άριστης ποιότητας χωρίς κακοτεχνίες και ελαττώματα, αλλιώς θα επιστρέφεται στον ανάδοχο ως απαράδεκτος.

Η Ομάδα -Τμήμα Β για την προμήθεια 12 σκυλόσπιτων για την ευζωία των αδέσποτων ζώων συντροφιάς.

**Η ομάδα - τμήμα Β** περιλαμβάνει την προμήθεια των παρακάτω ειδών:

**Β.1** ΣΠΙΤΙ ΣΚΥΛΟΥ ΠΛΑΣΤΙΚΟ ΚΑΦΕ ΣΚΕΠΗ (Τύπου IGLOO) ΔΙΑΣΤΑΣΕΙΣ 81Χ60Χ61cm (Τεμ. δύο)

**Β.2** ΣΠΙΤΙ ΣΚΥΛΟΥ ΠΛΑΣΤΙΚΟ ΛΕΥΚΗ ΣΚΕΠΗ (Τύπου IGLOO) ΔΙΑΣΤΑΣΕΙΣ 100Χ70Χ70cm ( Τεμ. δέκα)

|  |
| --- |
| **ΤΙΜΟΛΟΓΙΟ ΜΕΛΕΤΗΣ** |

**ΠΑΡΟΧΗ ΥΠΗΡΕΣΙΩΝ ΚΤΗΝΙΑΤΡΙΚΩΝ ΠΡΑΞΕΩΝ ΣΕ ΣΚΥΛΟΥΣ**

**1.** **Ηλεκτρονική ταυτοποίηση σκύλου**

Αφορά την τοποθέτηση microchip συμβατό με τη νομοθεσία. Πραγματοποιείται με την τοποθέτηση στην αριστερή εξωτερική πλευρά του τραχήλου του σκύλου συστήματος ηλεκτρονικής αναγνώρισης, το οποίο είναι παθητική συσκευή αναγνώρισης ραδιοσυχνότητας μόνο για αναγνώριση και καταχώριση στη Διαδικτυακή Ηλεκτρονική Βάση του ΥΠΑΑΤ και στο ΕΜΖΣ σήμανσης και καταγραφής των ζώων συντροφιάς και των ιδιοκτητών τους.

Τιμή εφαρμογής : 10€/ανά ζώο πλέον του αναλογούντος ΦΠΑ

**2. Εμβολιασμός νεαρών σκύλων, ηλικίας 5 έως 8 εβδομάδων**

Εμβολιασμός νεαρών σκύλων, ηλικίας 5 έως 8 εβδομάδων, με εμβόλιο κατά του ιού Corre (μόρβα) και κατά του ιού Pavvo-io (ιογενούς γαστρεντερίτιδας), με κλινική εξέταση.

Τιμή εφαρμογής : 15€/ανά ζώο πλέον του αναλογούντος ΦΠΑ

**3. Εμβολιασμός σκύλων, ηλικίας άνω των 8 εβδομάδων**

Εμβολιασμός σκύλων, ηλικίας άνω των 8 εβδομάδων, με εμβόλιο κατά της Νόσου Corre, της Λοιμώδους Ηπατίτιδας, των Λεπτοσπειρώσεων (L. Canicola, L. Icterohaemorrhagie), της ιογενούς Παρβοεντερίτιδας, με κλινική εξέταση.

Τιμή εφαρμογής : 15€/ανά ζώο πλέον του αναλογούντος ΦΠΑ

**4. Εμβολιασμός ενηλίκων σκύλων συμπεριλαμβανομένης της Λύσσας**

Εμβολιασμός ενηλίκων σκύλων με εμβόλιο κατά της Νόσου Corre, της Λοιμώδους Ηπατίτιδας, των Λεπτοσπειρώσεων (L. Canicola, L. Icterohaemorrhagie), της ιογενούς Παρβοεντερίτιδας και της Λύσσας, με κλινική εξέταση.

Τιμή εφαρμογής : 18€/ανά ζώο πλέον του αναλογούντος ΦΠΑ

**5. Γενική εξέταση αίματος**

Διενεργείται σε πιστοποιημένο εργαστήριο

Τιμή εφαρμογής : 10€/ανά ζώο πλέον του αναλογούντος ΦΠΑ

**6. Εξέταση ερλιχίωσης**

Διενεργείται σε πιστοποιημένο εργαστήριο

Τιμή εφαρμογής : 20€/ανά ζώο πλέον του αναλογούντος ΦΠΑ

**7. Εξέταση λεϊσμανίωσης**

Αφορά την ειδική ορολογική εξέταση για την ανίχνευση τίτλου αντισωμάτων κατά της λεϊσμανίωσης, σύμφωνα με το άρθρο 27 παρ.2 του Ν. 4830/2021.

Τιμή εφαρμογής : 20€/ανά ζώο πλέον του αναλογούντος ΦΠΑ

**8. Αποπαρασίτωση εσωτερική σκύλου**

Στην εσωτερική αποπαρασίτωση συμπεριλαμβάνεται η χρήση ειδικών κτηνιατρικών σκευασμάτων σε μορφή χαπιού ή αλοιφής για την καταπολέμηση παρασίτων του πεπτικού σωλήνα (ταινίες κλπ.)

Τιμή εφαρμογής : 5€/ανά ζώο πλέον του αναλογούντος ΦΠΑ

**9. Αποπαρασίτωση εξωτερική σκύλου**

Στην εξωτερική αποπαρασίτωση, περιλαμβάνεται η εφαρμογή ειδικών σκευασμάτων για την καταπολέμηση ακάρεων και άλλων.

Τιμή εφαρμογής : 10€/ανά ζώο πλέον του αναλογούντος ΦΠΑ

**10. Στείρωση θηλυκού σκύλου με υποχρεωτική κτηνιατρική παρακολούθηση 7 ημερών**

Αφορά στην πλήρη αφαίρεση ωοθηκο-υστερεκτομή και ράμματα απορροφήσιμα στα θηλυκά αδέσποτα σκυλιά, συμπεριλαμβάνεται η προ εγχειρητική κτηνιατρική κλινική εξέταση και η αναισθησία ζώου. Το ζώο θα νοσηλευτεί για όσο διάστημα κρίνει ο κτηνίατρος, ώστε να διαφυλαχτεί και να εξασφαλιστεί η μετέπειτα καλή υγεία του ζώου. Σε περίπτωση που το ζώο επιστραφεί στον ανάδοχο-φιλόζωο μετά από στείρωση και παρουσιάσει προβλήματα τα οποία θα αποδοθούν στην στείρωση, επιστρέφει για αποκατάσταση της υγείας του στον κτηνίατρο, χωρίς πρόσθετη χρηματική επιβάρυνση του δήμου. Σε κάθε περίπτωση που το ζώο επιστραφεί στον ανάδοχο-φιλόζωο είναι υποχρεωτική η παρακολούθηση του ζώου από τον κτηνίατρο της παρούσας ομάδας - τμήματος Γ για επτά ημέρες.

Τιμή εφαρμογής : 90€/ανά ζώο πλέον του αναλογούντος ΦΠΑ (στην τιμή εφαρμογής συμπεριλαμβάνεται η επταήμερη παρακολούθηση του κτηνιάτρου, ενώ οι ημέρες παραμονής-νοσηλείας-διατροφής στο κτηνιατρείο δεν συμπεριλαμβάνονται)

**11. Στείρωση αρσενικού σκύλου με υποχρεωτική κτηνιατρική παρακολούθηση 7 ημερών**

Θα εφαρμόζεται η μέθοδος της ορχεκτομής με ή χωρίς αφαίρεση του όρχεου, σύμφωνα με την κρίση του χειρούργου κτηνιάτρου κατά περίπτωση, προς αποφυγή του οιδήματος μετεγχειρητικά, κυρίως για τα μεγαλόσωμα ζώα. Συμπεριλαμβάνεται η προ εγχειρητική κτηνιατρική κλινική εξέταση και η αναισθησία ζώου. Το ζώο θα νοσηλευτεί για όσο διάστημα κρίνει ο κτηνίατρος, ώστε να διαφυλαχτεί και να εξασφαλιστεί η μετέπειτα καλή υγεία του ζώου. Σε περίπτωση που το ζώο επιστραφεί στον ανάδοχο-φιλόζωο μετά από στείρωση και παρουσιάσει προβλήματα τα οποία θα αποδοθούν στην στείρωση, επιστρέφει για αποκατάσταση της υγείας του στον κτηνίατρο, χωρίς πρόσθετη χρηματική επιβάρυνση του δήμου. Σε κάθε περίπτωση που το ζώο επιστραφεί στον ανάδοχο-φιλόζωο είναι υποχρεωτική η παρακολούθηση του ζώου από τον κτηνίατρο της παρούσας ομάδας - τμήματος Γ για επτά ημέρες.

Τιμή εφαρμογής : 55€/ανά ζώο πλέον του αναλογούντος ΦΠΑ (στην τιμή εφαρμογής συμπεριλαμβάνεται η επταήμερη παρακολούθηση του κτηνιάτρου, ενώ οι ημέρες παραμονής-νοσηλείας-διατροφής στο κτηνιατρείο δεν συμπεριλαμβάνονται)

**12. Παραμονή -Νοσηλεία ανά ημέρα σκύλου**

Τιμή εφαρμογής : 10€/ανά ζώο πλέον του αναλογούντος ΦΠΑ (συμπεριλαμβανομένης της διατροφής του ζώου)

**13. Διαχείριση δηλητηριασμένου σκύλου**

Περιλαμβάνει την οροθεραπεία και τη χορήγηση αντίδοτων ανάλογα με το δηλητήριο στην περίπτωση δηλητηριασμένου ζώου

Τιμή εφαρμογής : 45€/ανά ζώο πλέον του αναλογούντος ΦΠΑ

**ΠΑΡΟΧΗ ΥΠΗΡΕΣΙΩΝ ΚΤΗΝΙΑΤΡΙΚΩΝ ΠΡΑΞΕΩΝ ΣΕ ΓΑΤΕΣ**

**14. Ηλεκτρονική ταυτοποίηση γάτας**

Αφορά την τοποθέτηση microchip συμβατό με τη νομοθεσία. Πραγματοποιείται με την τοποθέτηση στην αριστερή εξωτερική πλευρά του τραχήλου της γάτας συστήματος ηλεκτρονικής αναγνώρισης, το οποίο είναι παθητική συσκευή αναγνώρισης ραδιοσυχνότητας μόνο για αναγνώριση και καταχώριση στη Διαδικτυακή Ηλεκτρονική Βάση του ΥΠΑΑΤ και στο ΕΜΖΣ σήμανσης και καταγραφής των ζώων συντροφιάς και των ιδιοκτητών τους.

Τιμή εφαρμογής : 10€/ανά ζώο πλέον του αναλογούντος ΦΠΑ

**15. Εμβολιασμός** γατιών κατά της πανλευκοπενίας, καλυκοιώσεως και ρινοτραχειιτιδάς με κλινική εξέταση.

Τιμή εφαρμογής : 18€/ανά ζώο πλέον του αναλογούντος ΦΠΑ

**16. Γενική εξέταση Αίματος**

Τιμή εφαρμογής : 10€/ανά ζώο πλέον του αναλογούντος ΦΠΑ

**17. Αποπαρασίτωση εσωτερική γάτας**

Στην εσωτερική αποπαρασίτωση συμπεριλαμβάνεται η χρήση ειδικών κτηνιατρικών σκευασμάτων σε μορφή χαπιού ή αλοιφής για την καταπολέμηση παρασίτων του πεπτικού σωλήνα (ταινίες κλπ.)

Τιμή εφαρμογής : 5€/ανά ζώο πλέον του αναλογούντος ΦΠΑ

**18. Αποπαρασίτωση εξωτερική γάτας**

Στην εξωτερική αποπαρασίτωση, περιλαμβάνεται η εφαρμογή ειδικών σκευασμάτων για την καταπολέμηση ακάρεων και άλλων.

Τιμή εφαρμογής : 10€/ανά ζώο πλέον του αναλογούντος ΦΠΑ

**19. Στείρωση θηλυκής γάτας**

Αφορά στην πλήρη αφαίρεση ωοθηκο-υστερεκτομή και ράμματα απορροφήσιμα στα θηλυκά αδέσποτα γατιά, συμπεριλαμβάνεται η προ εγχειρητική κτηνιατρική κλινική εξέταση και η αναισθησία ζώου. Το ζώο θα νοσηλευτεί για όσο διάστημα κρίνει ο κτηνίατρος ώστε να διαφυλαχτεί και να εξασφαλιστεί η μετέπειτα καλή υγεία του ζώου. Σε περίπτωση που το ζώο επιστραφεί στον ανάδοχο-φιλόζωο μετά από στείρωση και παρουσιάσει προβλήματα τα οποία θα αποδοθούν στην στείρωση, επιστρέφει για αποκατάσταση της υγείας του στον κτηνίατρο, χωρίς πρόσθετη χρηματική επιβάρυνση του δήμου. Σε κάθε περίπτωση που το ζώο επιστραφεί στον ανάδοχο-φιλόζωο είναι υποχρεωτική η παρακολούθηση του ζώου από τον κτηνίατρο της παρούσας ομάδας - τμήματος Γ για επτά ημέρες.

Τιμή εφαρμογής : 35€/ανά ζώο πλέον του αναλογούντος ΦΠΑ (στην τιμή εφαρμογής συμπεριλαμβάνεται η επταήμερη παρακολούθηση του κτηνιάτρου, ενώ οι ημέρες παραμονής-νοσηλείας-διατροφής στο κτηνιατρείο δεν συμπεριλαμβάνονται)

**20. Στείρωση αρσενικής γάτας**

Θα εφαρμόζεται η μέθοδος της ορχεκτομής. Συμπεριλαμβάνεται η προ εγχειρητική κτηνιατρική κλινική εξέταση και η αναισθησία του ζώου. Το ζώο θα νοσηλευτεί για όσο διάστημα κρίνει ο κτηνίατρος, ώστε να διαφυλαχτεί και να εξασφαλιστεί η μετέπειτα καλή υγεία του ζώου. Σε περίπτωση που το ζώο επιστραφεί στον ανάδοχο-φιλόζωο μετά από στείρωση και παρουσιάσει προβλήματα τα οποία θα αποδοθούν στην στείρωση, επιστρέφει για αποκατάσταση της υγείας του στον κτηνίατρο, χωρίς πρόσθετη χρηματική επιβάρυνση του δήμου. Σε κάθε περίπτωση που το ζώο επιστραφεί στον ανάδοχο-φιλόζωο είναι υποχρεωτική η παρακολούθηση του ζώου από τον κτηνίατρο της παρούσας ομάδας - τμήματος Γ για επτά ημέρες.

Τιμή εφαρμογής : 30€/ανά ζώο πλέον του αναλογούντος ΦΠΑ (στην τιμή εφαρμογής συμπεριλαμβάνεται η επταήμερη παρακολούθηση του κτηνιάτρου, ενώ οι ημέρες παραμονής-νοσηλείας-διατροφής στο κτηνιατρείο δεν συμπεριλαμβάνονται)

**21. Παραμονή -Νοσηλεία γάτας ανά ημέρα**

Τιμή εφαρμογής : 10€/ανά ζώο πλέον του αναλογούντος ΦΠΑ. Περιλαμβάνεται η διατροφή του ζώου.

**22. Διαχείριση δηλητηριασμένης γάτας**

Περιλαμβάνει την οροθεραπεία και τη χορήγηση αντίδοτων ανάλογα με το δηλητήριο στην περίπτωση δηλητηριασμένου ζώου.

Τιμή εφαρμογής : 70€/ανά ζώο πλέον του αναλογούντος ΦΠA

**23. Κτηνιατρικός εμβολιασμός γατιών**

Τιμή εφαρμογής : 10€/ανά ζώο πλέον του αναλογούντος ΦΠA

|  |
| --- |
| **ΟΜΑΔΑ – ΤΜΗΜΑ Α** |
|  **CPV 85200000-1 "Κτηνιατρικές υπηρεσίες"** |
| **ΠΑΡΟΧΗ ΥΠΗΡΕΣΙΩΝ ΚΤΗΝΙΑΤΡΙΚΩΝ ΠΡΑΞΕΩΝ ΣΕ ΣΚΥΛΟΥΣ**  |
| **Α.Α.** | **ΚΤΗΝΙΑΤΡΙΚΗ ΕΡΓΑΣΙΑ**  | **ΠΟΣΟ ΣΕ €** | **ΠΟΣΟΤΗΤΑ** | **ΣΥΝΟΛΟ** |
| 1 | Ηλεκτρονική ταυτοποίηση σκύλου | 10 | 120 | 1200 |
| 2 | Εμβολιασμός νεαρών σκύλων, ηλικίας 5 έως 8 εβδομάδων | 15 | 120 | 1800 |
| 3 | Εμβολιασμός σκύλων, ηλικίας άνω των 8 εβδομάδων | 15 | 120 | 1800 |
| 4 | Εμβολιασμός ενηλίκων σκύλων συμπεριλαμβανομένης της Λύσσας | 18 | 35 | 630 |
| 5 | Γενική εξέταση αίματος | 10 | 60 | 600 |
| 6 | Εξέταση ερλιχίωσης | 20 | 5 | 100 |
| 7 | Εξέταση λεϊσμανίωσης | 20 | 60 | 1200 |
| 8 | Αποπαρασίτωση εσωτερική σκύλου | 5 | 300 | 1500 |
| 9 | Αποπαρασίτωση εξωτερική σκύλου | 10 | 300 | 3000 |
| 10 | Στείρωση θηλυκού σκύλου με κτηνιατρική παρακολούθηση 7 ημερών | 90 | 50 | 4500 |
| 11 | Στείρωση αρσενικού σκύλου με κτηνιατρική παρακολούθηση 7 ημερών | 55 | 10 | 550 |
| 12 | Παραμονή -Νοσηλεία ανά ημέρα | 10 | 60 | 600 |
| 13 | Διαχείριση δηλητηριασμένου σκύλου | 45 | 1 | 45 |
| **ΠΑΡΟΧΗ ΥΠΗΡΕΣΙΩΝ ΚΤΗΝΙΑΤΡΙΚΩΝ ΠΡΑΞΕΩΝ ΣΕ ΓΑΤΕΣ** |
| **Α.Α.** | **ΚΤΗΝΙΑΤΡΙΚΗ ΕΡΓΑΣΙΑ**  | **ΠΟΣΟ ΣΕ €** | **ΠΟΣΟΤΗΤΑ** | **ΣΥΝΟΛΟ** |
| 14 | Ηλεκτρονική ταυτοποίηση γάτας | 10 | 150 | 1500 |
| 15 | Εμβολιασμός γατιών κατά της πανλευκοπενίας, καλυκοιώσεως και ρινοτραχειιτιδάς | 18 | 50 | 900 |
| 16 | Γενική εξέταση Αίματος | 10 | 45 | 450 |
| 17 | Αποπαρασίτωση εσωτερική γάτας | 5 | 50 | 250 |
| 18 | Αποπαρασίτωση εξωτερική γάτας | 10 | 50 | 500 |
| 19 | Στείρωση θηλυκής γάτας | 35 | 100 | 3500 |
| 20 | Στείρωση αρσενικής γάτας | 30 | 50 | 1500 |
| 21 | Παραμονή -Νοσηλεία γάτας ανά ημέρα | 10 | 16 | 160 |
| 22 | Διαχείριση δηλητηριασμένης γάτας και χορήγηση φαρμάκων | 70 | 5 | 350 |
| 23 | Κτηνιατρικός εμβολιασμός γατιών  | 10 | 260 | 2600 |
| **ΣΥΝΟΛΙΚΗ ΚΑΘΑΡΗ ΑΞΙΑ ΚΤΗΝΙΑΤΡΙΚΩΝ ΠΡΑΞΕΩΝ ΟΜΑΔΑΣ - ΤΜΗΜΑΤΟΣ Γ**  | **29.235,00** |
| **Φ.Π.Α. 24%** | **7.016,40** |
| **ΣΥΝΟΛΟ ΣΥΜΠΕΡΙΛΑΜΒΑΝΟΜΕΝΟΥ ΤΟΥ Φ.Π.Α.** | **36.251,40** |

|  |
| --- |
| **ΟΜΑΔΑ – ΤΜΗΜΑ ΒCPV: 35820000-8 «Εξοπλισμός υποστήριξης»** |
| α.α. | **ΠΕΡΙΓΡΑΦΗ** | **ΠΟΣΟΤΗΤΑ** | **ΤΙΜΗ ΜΟΝΑΔΑΣ** | **ΣΥΝΟΛΙΚΗ ΤΙΜΗ** |
| **ΣΕ ΤΕΜ** |
| Β.1 | ΣΠΙΤΙ ΣΚΥΛΟΥ ΠΛΑΣΤΙΚΟ ΚΑΦΕ ΣΚΕΠΗ (Τύπου IGLOO) 81Χ60Χ61cm  | 2 | 70 | 140 |
| Β.2 | ΣΠΙΤΙ ΣΚΥΛΟΥ ΠΛΑΣΤΙΚΟ ΛΕΥΚΗ ΣΚΕΠΗ (Τύπου IGLOO)   100Χ70Χ70cm  | 10 | 90 | 900 |
| **Καθαρή αξία ομάδας – τμήματος Β**  | **1.040,00** |
| **Φ.Π.Α. 24%** | **249,6** |
| **Σύνολο (συμπεριλαμβανομένου του Φ.Π.Α.)** | **1.289,60** |

Μαραθώνας 13/03/2025

|  |  |
| --- | --- |
| Η ΣυντάξασαΧατζηστεφάνου Σοφία | ΘεωρήθηκεΗ Προϊσταμένη Δ/νσηςΤοπικής Οικονομικής ΑνάπτυξηςΕλευθερία Χατζηγαβριήλ |

****

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ ΔΗΜΟΣ ΜΑΡΑΘΩΝΟΣ**Δ/ΝΣΗ ΤΟΠΙΚΗΣ ΟΙΚΟΝΟΜΙΚΗΣ ΑΝΑΠΤΥΞΗΣ**ΤΜΗΜΑ ΑΓΡΟΤΙΚΗΣ ΠΑΡΑΓΩΓΗΣ & ΑΛΙΕΙΑΣ | Μαραθώνας /……/202….ΑΡΙΘΜΟΣ ΜΕΛΕΤΗΣ **1/2025** |

**ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ**

|  |
| --- |
| **CPV 85200000-1 "Κτηνιατρικές υπηρεσίες"** |
| **ΠΑΡΟΧΗ ΥΠΗΡΕΣΙΩΝ ΚΤΗΝΙΑΤΡΙΚΩΝ ΠΡΑΞΕΩΝ ΣΕ ΣΚΥΛΟΥΣ**  |
| **Α.Α.** | **ΚΤΗΝΙΑΤΡΙΚΗ ΕΡΓΑΣΙΑ**  | **ΠΟΣΟ ΣΕ €** | **ΠΟΣΟΤΗΤΑ** | **ΣΥΝΟΛΟ** |
| 1 | Ηλεκτρονική ταυτοποίηση σκύλου |  | 120 |  |
| 2 | Εμβολιασμός νεαρών σκύλων, ηλικίας 5 έως 8 εβδομάδων |  | 120 |  |
| 3 | Εμβολιασμός σκύλων, ηλικίας άνω των 8 εβδομάδων |  | 120 |  |
| 4 | Εμβολιασμός ενηλίκων σκύλων συμπεριλαμβανομένης της Λύσσας |  | 35 |  |
| 5 | Γενική εξέταση αίματος |  | 60 |  |
| 6 | Εξέταση ερλιχίωσης |  | 5 |  |
| 7 | Εξέταση λεϊσμανίωσης |  | 60 |  |
| 8 | Αποπαρασίτωση εσωτερική σκύλου |  | 300 |  |
| 9 | Αποπαρασίτωση εξωτερική σκύλου |  | 300 |  |
| 10 | Στείρωση θηλυκού σκύλου με κτηνιατρική παρακολούθηση 7 ημερών |  | 50 |  |
| 11 | Στείρωση αρσενικού σκύλου με κτηνιατρική παρακολούθηση 7 ημερών |  | 10 |  |
| 12 | Παραμονή -Νοσηλεία ανά ημέρα |  | 60 |  |
| 13 | Διαχείριση δηλητηριασμένου σκύλου |  | 1 |  |
| **ΠΑΡΟΧΗ ΥΠΗΡΕΣΙΩΝ ΚΤΗΝΙΑΤΡΙΚΩΝ ΠΡΑΞΕΩΝ ΣΕ ΓΑΤΕΣ** |
| **Α.Α.** | **ΚΤΗΝΙΑΤΡΙΚΗ ΕΡΓΑΣΙΑ**  | **ΠΟΣΟ ΣΕ €** | **ΠΟΣΟΤΗΤΑ** | **ΣΥΝΟΛΟ** |
| 14 | Ηλεκτρονική ταυτοποίηση γάτας |  | 150 |  |
| 15 | Εμβολιασμός γατιών κατά της πανλευκοπενίας, καλυκοιώσεως και ρινοτραχειιτιδάς |  | 50 |  |
| 16 | Γενική εξέταση Αίματος |  | 45 |  |
| 17 | Αποπαρασίτωση εσωτερική γάτας |  | 50 |  |
| 18 | Αποπαρασίτωση εξωτερική γάτας |  | 50 |  |
| 19 | Στείρωση θηλυκής γάτας |  | 100 |  |
| 20 | Στείρωση αρσενικής γάτας |  | 50 |  |
| 21 | Παραμονή -Νοσηλεία γάτας ανά ημέρα |  | 16 |  |
| 22 | Διαχείριση δηλητηριασμένης γάτας και χορήγηση φαρμάκων |  | 5 |  |
| 23 | Κτηνιατρικός εμβολιασμός γατιών  |  | 260 |  |
| **ΣΥΝΟΛΙΚΗ ΚΑΘΑΡΗ ΑΞΙΑ ΚΤΗΝΙΑΤΡΙΚΩΝ ΠΡΑΞΕΩΝ ΟΜΑΔΑΣ - ΤΜΗΜΑΤΟΣ**  |  |
| **Φ.Π.Α. 24%** |  |
| **ΣΥΝΟΛΟ ΣΥΜΠΕΡΙΛΑΜΒΑΝΟΜΕΝΟΥ ΤΟΥ Φ.Π.Α.** |  |

***Καταθέτω συνημμένα όλα τα απαραίτητα δικαιολογητικά όπως αναφέρονται στην με αριθμό 1/2025 Μελέτη***

*Δηλώνω υπεύθυνα ότι έλαβα γνώση της με αριθ. 1/2025 Μελέτης, και είμαι σύμφωνος με όσα προβλέπονται στα ανωτέρω έγγραφα και καταθέτω την παρούσα προσφορά.*

Μαραθώνας ……./……/2025

|  |
| --- |
| Ο Προσφέρων[Σφραγίδα Επιχείρησης, Υπογραφή Νόμιμου Εκπροσώπου] |

****

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ ΔΗΜΟΣ ΜΑΡΑΘΩΝΟΣ**Δ/ΝΣΗ ΤΟΠΙΚΗΣ ΟΙΚΟΝΟΜΙΚΗΣ ΑΝΑΠΤΥΞΗΣ**ΤΜΗΜΑ ΑΓΡΟΤΙΚΗΣ ΠΑΡΑΓΩΓΗΣ & ΑΛΙΕΙΑΣ | Μαραθώνας /……/202….ΑΡΙΘΜΟΣ ΜΕΛΕΤΗΣ **1/2025** |

**ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ**

|  |
| --- |
| **ΟΜΑΔΑ – ΤΜΗΜΑ ΒCPV: 35820000-8 «Εξοπλισμός υποστήριξης»** |
| α.α. | **ΠΕΡΙΓΡΑΦΗ** | **ΠΟΣΟΤΗΤΑ** | **ΤΙΜΗ ΜΟΝΑΔΑΣ** | **ΣΥΝΟΛΙΚΗ ΤΙΜΗ** |
| **ΣΕ ΤΕΜ** |
| Β.1 | ΣΠΙΤΙ ΣΚΥΛΟΥ ΠΛΑΣΤΙΚΟ ΚΑΦΕ ΣΚΕΠΗ (Τύπου IGLOO) 81Χ60Χ61cm  | 2 |  |  |
| Β.2 | ΣΠΙΤΙ ΣΚΥΛΟΥ ΠΛΑΣΤΙΚΟ ΛΕΥΚΗ ΣΚΕΠΗ (Τύπου IGLOO)   100Χ70Χ70cm  | 10 |  |  |
| **Καθαρή αξία ομάδας – τμήματος Β**  |  |
| **Φ.Π.Α. 24%** |  |
| **Σύνολο (συμπεριλαμβανομένου του Φ.Π.Α.)** |  |

***Καταθέτω συνημμένα όλα τα απαραίτητα δικαιολογητικά όπως αναφέρονται στην με αριθμό 1/2025 Μελέτη***

*Δηλώνω υπεύθυνα ότι έλαβα γνώση της με αριθ. 1/2025 Μελέτης, και είμαι σύμφωνος με όσα προβλέπονται στα ανωτέρω έγγραφα και καταθέτω την παρούσα προσφορά.*

Μαραθώνας ……./……/2025

|  |
| --- |
| Ο Προσφέρων[Σφραγίδα Επιχείρησης, Υπογραφή Νόμιμου Εκπροσώπου] |